Diari Oficial de la Generalitat Valenciana


Sumari del DOGV 6502, del 14-04-2011 (2011/4313)

RESOLUCIÓ, de 5 d'abril de 2011,de la directora general de Comerç i Consum de la Conselleria d'Indústria, Comerç i Innovació, per la qual s'amplia el crèdit destinat a finançar les ajudes previstes en el títol III de l'Ordre 25/2010, de 30 de desembre, de la Conselleria d'Indústria, Comerç i Innovació, per la qual es regulen les ajudes Comerç Innova a la pime comercial per a l'exercici 2011 i s'establix un nou termini de presentació de sol·licituds.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4313


Data del document
:   05-04-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ, de 5 d'abril de 2011,de la directora general de Comerç i Consum de la Conselleria d'Indústria, Comerç i Innovació, per la qual s'amplia el crèdit destinat a finançar les ajudes previstes en el títol III de l'Ordre 25/2010, de 30 de desembre, de la Conselleria d'Indústria, Comerç i Innovació, per la qual es regulen les ajudes Comerç Innova a la pime comercial per a l'exercici 2011 i s'establix un nou termini de presentació de sol·licituds. [2011/4313]  
  
Mitjançant Ordre 25/2010, de 30 de desembre, de la Conselleria d'Indústria, Comerç i Innovació, es regulen les ajudes Comerç Innova a la pime comercial per a l'exercici 2011.  
L'article 3 de l'esmentada ordre establix que les ajudes previstes en el títol III, Qualitat pimes, es finançaran a càrrec de la línia pressupostària T5799 del capítol IV del programa 761.10, Ordenació i Promoció Comercial, per un import global màxim de 100.000,00 euros.   
  
L'anteriorment esmentat article 3 establix el caràcter condicionat d'estes ajudes a l'existència de crèdit adequat i suficient en els pressupostos de la Generalitat per a 2011 i la possibilitat d'ampliar-ne l'import global màxim, així com el termini de presentació de sol·licituds, d'acord amb el pressupost disponible, i delega en la directora general de comerç i consum l'aprovació d'estes modificacions.  
  
Atés, per una part, l'interés de les activitats subvencionables per estes ajudes en el marc de potenciació de la política de la Generalitat per a incrementar la competitivitat i la innovació en les pimes comercials i atés, per una altra part, que hi ha crèdit pressupostari disponible, per la present resolució s'amplia la dotació assignada a l'esmentada ordre.  
  
Pel que s'ha exposat i en virtut de la delegació establida en l'anteriorment esmentat article 3 de l'Ordre 25/2010, de 30 de desembre, de la Conselleria d'Indústria, Comerç i Innovació, resolc:  
  
Primer   
Ampliar la dotació assignada a finançar les ajudes previstes en el títol III de l'Ordre 25/2010, de 30 de desembre, de la Conselleria d'Indústria, Comerç i Innovació, per la qual es regulen les ajudes Comerç Innova a la pime comercial per a l'exercici 2011, a càrrec de la línia pressupostària següent del programa 761.10, Ordenació i Promoció Comercial, i amb el següent import:  
  
Capítol IV  
Línia T5799. Ampliació de 250.000,00 euros. Nou import global màxim: 350.000,00 euros.  
  
Segon   
Establir un nou termini de cinc dies hàbils a partir de l'endemà de la publicació d'esta resolució en el Diari Oficial de la Comunitat Valenciana per a la presentació de sol·licituds per a les ajudes previstes en el títol III de l'Ordre 25/2010, de 30 de desembre, de la Conselleria d'Indústria, Comerç i Innovació, per la qual es regulen les ajudes Comerç Innova a la pime comercial per a l'exercici 2011.  
  
València, 5 d'abril de 2011.- El conseller d'Indústria, Comerç i Innovació i vicepresident primer del Consell p. d. (article 3 de l'Ordre 25/2010, de 30 de desembre, DOCV núm. 6.443/21.01.2011), la directora general de Comerç i Consum: Silvia Ordiñaga Rigo.